|  |
| --- |
| C:\Users\albert.avdiu\Desktop\STEMA PER TEMPLATE.jpg |
| **REPUBLIKA E KOSOVËS**  REPUBLIKA KOSOVA – REPUBLIC OF KOSOVO |
| **KËSHILLI GJYQËSOR I KOSOVËS**  SUDSKI SAVET KOSOVA - KOSOVO JUDICIAL COUNCIL |

**MEMORANDUM SHPJEGUES**

**PËR**

**PROJEKT RREGULLOREN NR. X/2023**

**PËR PLANIFIKIMIN E TRAJNIMEVE PËR TË PUNËSUARIT NË ADMINISTRATËN GJYQËSORE**

|  |  |
| --- | --- |
| 1. Qëllimi i hartimit të aktit normative | Kjo rregullore ka për qëllim të rregullojë në mënyrë të detajuar parimet dhe proceset për planifikimin, koordinimin dhe realizimin e trajnimeve për të punësuarit në administratën gjyqësore.  Në veçanti, rregullorja ka për qëllim:   * Të përcaktojë saktësisht llojet e ndryshme të trajnimeve që duhet të kryejnë të punësuarit në administratën gjyqësore, përfshirë trajnimin fillestar, trajnimet e vazhdueshme, trajnimet për pozita drejtuese, etj; * Të vendosë një proces të qartë për identifikimin e nevojave reale për trajnim në bashkëpunim me drejtuesit e njësive dhe stafin; * Të sigurojë një planifikim vjetor gjithëpërfshirës të trajnimeve bazuar në nevojat e identifikuara dhe në konsultim me të gjitha palët e interest; * Të specifikojë kriteret dhe procesin për zgjedhjen e trajnuesve kompetentë dhe cilësorë; * Të përcaktojë kërkesat për lëshimin e certifikatave dhe mbajtjes së evidencës së trajnimeve; * Të krijojë një sistem funksional të raportimit, monitorimit dhe vlerësimit të trajnimeve.   Rregullorja synon të rrisë efektivitetin, transparencën dhe llogaridhënien e procesit të trajnimeve në administratën gjyqësore përmes një akti nenligjor në mënyrë të hollësishme. |
| 2. Arsyetimi i aktit normative | Arsyeja e hartimit të projekt Rregullore X/2023 për Planifikimin e Trajnimeve për të punësuarit në Administratën Gjyqësore është krijimi i një akti nënligjor gjithëpërfshirës që rregullon të gjitha aspektet kryesore të trajnimeve për stafin administrativ të Këshillit dhe gjykatave, duke kontribuar kështu në ngritjen e standardeve të performancës dhe shërbimeve në sistemin gjyqësor.  Ky akt normativ është i nevojshëm për disa arsye:  Së pari, rregullorja specifikon në mënyrë të detajuar llojet e trajnimeve që duhet të ndjekin të punësuarit në administratën gjyqësore, duke filluar nga trajnimi fillestar gjatë punës provuese, trajnimet e vazhdueshme, trajnimi për pozita drejtuese, etj.  Së dyti, rregullorja përcakton në mënyrë specifike detyrat dhe përgjegjësitë e Njësisë për Menaxhimin e Burimeve Njerëzore për të identifikuar nevojat për trajnim në bashkëpunim me udhëheqësit e njësive.  Së treti, rregullorja promovon zhvillimin e vazhdueshëm profesional të të punësuarve në administratën gjyqësore përmes trajnimeve, si një e drejtë dhe detyrim i tyre.  Së katërti, rregullorja siguron një proces transparent dhe gjithëpërfshirës për përgatitjen e planit vjetor të trajnimeve, duke marrë propozimet dhe komentet nga të gjitha palët e interesit. Kjo rrit cilësinë e planit të trajnimeve.  Së pesti, rregullorja krijon një sistem funksional të raportimit dhe mbikëqyrjes së zbatimit të trajnimeve nga Komisioni për Trajnime dhe drejtorët.. |
| 3. Kohëzgjatja e konsultimit publik | Përmes procesit të konsultimeve me publikun, synohet transparenca dhe ofrohet mundësia e pjesëmarrjes së publikut dhe palëve të interesuara në procesin e hartimit të Draftit të Rregullores X/2023 për Planifikimin e Trajnimeve për të Punësuarit në Administratën Gjyqësore.  Këshilli fton të gjithë profesionistët e interesuar që të paraqesin komentet apo sugjerimet e tyre, për përmirësimin e draftit të kësaj rregullore.  **Kohëzgjatja e konsultimit publik është pesëmbëdhjetë (15) ditë kalendarike, përkatësisht deri me 4 dhjetor 2023**. |
| 4. Informatat në lidhje me personin kontaktues për konsultim publik | Të gjithë pjesëmarrësit e publikut dhe palët e interesuara mund t’i japin komentet dhe sugjerimet e tyre brenda afatit të përcaktuar për konsultim publik për këtë draft rregullore, përmes postës elektronike në këtë e-mail adresë: [kgjk@rks-gov.net](mailto:kgjk@rks-gov.net) |